Σχεδιασμός προγράμματος

αγωγής υγείας

# <<Βία και Επιθετικότητα στον Αθλητισμό και στην καθημερινότητα . Ενημέρωση , Αθλητική Παιδεία και Φιλοσοφία>>

#  Εργασία στο μάθημα αγωγής υγείας

 ΣΤΥΛΟΥ ΕΥΑΓΓΕΛΙΑ 0713143

# *<<Βία και Επιθετικότητα στον Αθλητισμό . Ενημέρωση , Αθλητική Παιδεία και Φιλοσοφία>>*

* **Σκοπός προγράμματος**

Σκοπός του προγράμματος είναι να γίνει κατανοητό από τους συμμετέχοντες η έννοια της βίας και της επιθετικότητας . Η επιθετικότητα και η βία είναι δημιούργημα της κοινωνίας και του αθλητισμού . Είναι θέμα σωστής ενημέρωσης , παιδείας και κανόνων . Γι’ αυτό λοιπόν πρέπει τα παιδιά να ενημερωθούν σωστά και να μεταδώσουν μέσα από το πρόγραμμα αυτό µια σωστή φιλοσοφία για τον αθλητισμό . Το παρακάτω πρόγραμμα αγωγής υγείας αναφέρεται περισσότερο στις θεωρητικές αλλά και πρακτικές ιδέες που θα μπορούσαν να δώσουν ένα σωστό παράδειγμα αποφυγής της βίας και της επιθετικότητας . Το πρόγραμμα αυτό θα πραγματοποιηθεί στα πλαίσια του μαθήματος της Φυσικής Αγωγής στο 1ο Λύκειο Πρεβέζης .

* **Αναγκαιότητα προγράμματος**

Με την εφαρμογή του συγκεκριμένου προγράμματος Αγωγής Υγείας θα μπορούσε να επιτευχθεί η μείωση της επιθετικότητας στους έφηβους αλλά και να μειωθούν τα επεισόδια βίας και bulling που παρατηρούνται αρκετά έντονα τον τελευταίο καιρό (πάντοτε υπήρχαν βέβαια αλλά πλέον με την διαφήμιση του θέματος τα παιδιά μπορούν και μιλούν περισσότερο αλλά και πιο ανοιχτά για αυτό το θέμα ) .Τα ΜΜΕ και η συνεχόμενη προβολή της βίας και της επιθετικότητας στα σπορ αλλά και οι επιθετικές συμπεριφορές στα γήπεδα . Τα παιδιά αυτά λόγω της ηλικίας έχουν την τάση να είναι αντιδραστικά και δεν είναι σε θέση να κατανοήσουν τις πράξεις τους τις περισσότερες φορές . Επηρεάζονται εύκολα και ίσως κατά κύριο λόγο να εκφοβίζονται να κάνουν κάποια πράγματα . Λόγια και πράξεις φυλετικού αλλά και κοινωνικού ρατσισμού παρατηρούνται στο σχολείο , στην τάξη , ιδιαίτερα όμως στην αυλή . Υπάρχουν βέβαια και πολύ χειρότερα αλλά αυτό που καλούμαστε να κάνουμε είναι η αναγνώριση του προβλήματος , η ανάδειξή του και η προσπάθεια αντιμετώπισής του .

* **Αποτελέσματα**

Τα αποτελέσματα του προγράμματος θα παρατηρηθούν στο τέλος του όπου οι μαθητές θα είναι σε θέση να γνωρίζουν περισσότερα για το θέμα και να εκφέρουν μια εκ΄ νέου άποψη . Τα θεμιτά αποτελέσματα θα ήταν η κατανόηση του κακού που προκαλεί η βία και η επιθετικότητα στον αθλητισμό αλλά και στην καθημερινότητά τους γενικότερα .

**Περιεχόμενο Προγράμματος Αγωγής Υγείας**

**ΜΑΘΗΜΑ 1Ο**

Παρουσίαση στους μαθητές με θέμα την βία και την επιθετικότητα .

Θέματα συζήτησης :

1. Ορισμοί
2. Στοιχεία σχετικά µε τη βία και την επιθετικότητα στον αθλητισμό και τη φυσική αγωγή 
3. Τι πρέπει να γνωρίζουν οι µαθητές
4. Γιατί συµβαίνουν επεισόδια µέσα στους αγωνιστικούς χώρους, στις κερκίδες, ή έξω από τα γήπεδα;
5. Μαθαίνεται ή όχι η επιθετικότητα ?
6. Πληροφόρηση των μαθητών για το πώς πρέπει να συμπεριφέρονται στα γήπεδα

Τα θέματα αυτά θα συζητηθούν και θα αναλυθούν . Στο τέλος του μαθήματος οι μαθητές θα χωριστούν σε ομάδες των 5 ατόμων και για την επόμενη βδομάδα θα έχουν μια εργασία η οποία θα είναι η εξής :

Κάθε οµάδα µαθητών να γράψει τα παρακάτω συνθήµατα σε µορφή αφίσας και να τα αναρτήσει σε ταµπλό ή στους τοίχους της γειτονιάς τους:

* **ΦΙΛΑΘΛΟΙ**
* **Αν θέλετε οι οµάδα σας να νικάει µείνετε ήρεµοι**
* **Αν θέλετε την υγεία σας µείνετε ήρεµοι**
* **Αν θέλετε να µην σας εκµεταλλεύονται “κάποιοι” µείνετε ήρεµοι.**
* **Αν αγαπάτε αληθινά τον αθλητισµό, γυµναστείτε οι ίδιοι, ήρεµα και ευχάριστα.**

 ΣΚΟΠΟΣ ΜΑΘΗΜΑΤΟΣ : ενημέρωση των μαθητών για την βία και την επιθετικότητα και πληροφόρηση για το πώς πρέπει να συμπεριφέρονται στα γήπεδα.

**ΜΑΘΗΜΑ 2ο**

Παρουσίαση στους μαθητές με θέμα την βία και την επιθετικότητα .

Θέματα συζήτησης :

1. Μέσα Μαζικής Επικοινωνίας που προβάλλουν την επιθετικότητα και τη βία, τόσο στον αθλητισµό όσο και στην καθηµερινή ζωή.
2. Μέσα από έρευνες αποδεικνύεται πώς τα ΜΜΕ προβάλλουν συστηµατικά και προάγουν τη βία και την επιθετικότητα στα σπορ:
3. Πώς προάγουν την επιθετικότητα και τη βία τα ΜΜΕ;
4. Ποια πρέπει να είναι η προσέγγιση της επιθετικότητας και της βίας από τα ΜΜΕ;
5. Με ποιους τρόπους γίνεται αυτή η προβολή;

Τα θέματα αυτά θα συζητηθούν και θα αναλυθούν . Στο τέλος του μαθήματος οι μαθητές θα χωριστούν σε ομάδες των 5 ατόμων και για την επόμενη βδομάδα θα έχουν μια εργασία η οποία θα είναι η εξής :

**Εργασία**: 

* Τη ∆ευτέρα µια οµάδα µαθητών να συγκεντρώσει εφηµερίδες µε δηλώσεις αθλητών ή προπονητών, ή δηµοσιογράφων µε επικίνδυνες δηλώσεις αναφορικά µε τα αθλητικά γεγονότα του Σαββατοκύριακου. 
* Να σχολιάσουν τα ίδια τα παιδιά τους τίτλους των εφηµερίδων ιδιαίτερα των καθαρά αθλητικών .

ΣΚΟΠΟΣ ΜΑΘΗΜΑΤΟΣ : Τα ΜΜΕ και το πώς μας επηρεάζουν και με ποιους τρόπους το επιτυγχάνουν αυτό .

**ΜΑΘΗΜΑ 3ο**

Η βία στα γήπεδα είναι ένα πολυσύνθετο φαινόμενο, τόσο ως προς τις αιτίες που την παράγουν, όσο και ως προς τις μορφές με τις οποίες εκδηλώνεται. Για το λόγο αυτό η αντιμετώπισή της απαιτεί συνδυασμένη στόχευση και συνεργασία όλων των εμπλεκόμενων φορέων: της κοινωνίας, της πολιτείας, του ποδοσφαίρου.

1. Ποια τα αίτια, οι τρόποι εμφάνισης, τα αποτελέσματα και οι τρόποι αντιμετώπισης του φαινομένου της βίας στον αθλητισμό
2. Οι βασικές αρχές του θεσμού, του Ευ Αγωνίζεσθαι δείχνουν τους δρόμους, οι οποίοι μέσα από τους συμβολισμούς του αθλητισμού, επηρεάζουν ακόμη και την ίδια την κοινωνία.
* Είναι η έννοια που δικαιώνει τον αθλητισμό.

• Είναι το πνεύμα της ευγενούς άμιλλας που καταδεικνύει το μεγαλείο του κάθε αθλητή και ανθρώπου.

* Είναι η μεγαλύτερη νίκη σε κάθε αγώνα

1. Υποχρεώσεις ομάδων και πολιτείας
2. Υποχρεώσεις και ευθύνες των λεσχών φίλων των αθλητικών σωματείων
3. Προτάσεις αντιμετώπισης της βίας στα γήπεδα

**Εργασία :** ¨Ολες οι ομάδες μαζί να γράψουν το παρακάτω σύνθηµα σε ένα πανό:

«Η ΕΠΙΘΕΤΙΚΟΤΗΤΑ ΚΑΙ Η ΒΙΑ ΣΤΑ ΓΗΠΕ∆Α ΚΑΤΑΣΤΡΕΦΟΥΝ ΤΙΣ ΟΜΑ∆ΕΣ ΤΟΥΣ ΑΘΛΗΤΕΣ, ΤΙΣ ΑΘΛΗΤΡΙΕΣ, ΤΟΥΣ ΘΕΑΤΕΣ ΚΑΙ ΤΟΝ ΑΘΛΗΤΙΣΜΟ»

 Και με αυτό το πανό να παρακολουθήσουν όλοι μαζί τον αγώνα της τετάρτης του σχολικού πρωταθλήματος .

ΣΚΟΠΟΣ ΜΑΘΗΜΑΤΟΣ: ενημέρωση για την βία στα γήπεδα ,πληροφόρηση για τις βασικές αρχές του αθλητισμού και πως πρέπει να αντιμετωπίζεται από την κοινωνία και τα αθλητικά σωματεία.

**ΜΑΘΗΜΑ 4Ο**

Στο μάθημα αυτό θα αναλύσουμε τι παρατήρησαν στον αγώνα που παρακολούθησαν και να περιγράψουν το πνεύµα µιας κερκίδας: 

* τι συµβαίνει εκεί, 
* τι λόγια λέγονται, 
* αν επηρέασε κάποιον το πανό που είχαν
* αν τους μίλησε κάποιος για το πανό και τι τους είπε
* αν παρατήρησαν κάποια βίαιη συμπεριφορά από τους φιλάθλους αλλά και μέσα στον αγώνα από τους αθλητές

Η εργασία για την επόμενη φορά θα είναι :

**Εργασία:**  Κάθε ομάδα μαθητών να συγκεντρώσει φωτογραφικό υλικό µε σκηνές βίας από τον αθλητισμό και την καθημερινή ζωή και να φτιάξουν ένα κολάζ με αυτές τις φωτογραφίες και να το παρουσιάσουν στην τάξη . Τέλος με βάση το κολάζ αυτό θα πρέπει να συνάψουν ένα κείμενο 500 λέξεων που θα αναφέρεται στα γεγονότα αυτά και στο πως θα πρέπει να αντιμετωπιστούν.

ΣΚΟΠΟΣ ΜΑΘΗΜΑΤΟΣ: συζήτηση με τους μαθητές ούτως ώστε να δούμε σε τι επίπεδο έχουμε φτάσει , όσων αφορά την επιρροή που μπορεί να έχουν η βία και η επιθετικότητα στο γήπεδο αλλά και στην ζωή μας.

**ΜΑΘΗΜΑ 5Ο**

Θέμα μαθήματος : Βία , επιθετικότητα και ρατσισμός .

1. ορισμός ρατσισμού
2. διαφορετικότητα ατόμου
3. σεβασμός της διαφορετικότητας
4. τι είναι το “bulling”
5. Τρόποι περιορισµού της βίας και της επιθετικότητας στα πλαίσια του σχολείου
6. Η τιμωρία και τα αποτελέσματά της
7. Πώς πρέπει να αντιμετωπίζονται κρούσματα επιθετικότητας και ρατσισμού.

**Εργασία:** Κάθε ομάδα να δημιουργήσει πανό με συνθήματα κατά της βίας, της επιθετικότητας και του ρατσισμού όπως π.χ. :

* OΛΟΙ ΔΙΑΦΟΡΕΤΙΚΟΙ ΑΛΛΑ ΟΛΟΙ ΙΣΟΙ
* ΣΤΑΜΑΤΗΣΕΤΕ ΤΟ ΡΑΤΣΙΣΜΟ
* ΟΧΙ ΣΤΗ ΒΙΑ
* ΑΓΑΠΑΜΕ ΤΟΥΣ ΑΝΘΡΩΠΟΥΣ ΟΧΙ ΓΙΑ ΤΟ ΧΡΩΜΑ,ΤΗΝ ΘΡΗΣΚΕΙΑ,ΤΟ ΥΨΟΣ ,ΤΟ ΒΑΡΟΣ ΚΑΙ ΤΗΝ ΕΜΦΑΝΙΣΗ ΤΟΥΣ ΑΛΛΑ ΓΙΑ ΤΟ ΧΑΡΑΚΤΗΡΑ ΤΟΥΣ

Στη συνέχεια τα τοποθετούν στο προαύλιο του σχολείου και οργανώνουν μια ημερίδα «ΜΟΙΡΑΖΟΥΜΕ ΑΓΚΑΛΙΕΣ» με γενικό σύνθημα «ΑΓΑΠΗ ΚΑΙ ΣΥΜΦΙΛΙΩΣΗ». Μοιράζουν αγκαλιές σε όποιον μπαίνει στο σχολείο και περνούν με αυτό τον τρόπο μηνύματα αγάπης, σεβασμού της διαφορετικότητας και συμφιλίωσης μεταξύ των ατόμων .Με αυτό τον τρόπο δείχνουν πως η επιθετικότητα, η λεκτική-σωματική βία και ο ρατσισμός στην ζωή μας δεν είναι η λύση σε οποιοδήποτε πρόβλημα .

ΣΚΟΠΟΣ ΜΑΘΗΜΑΤΟΣ: η κατανόηση από τους μαθητές για την έννοια της διαφορετικότητας και του ρατσισμού. Αυτό που θέλουμε να καταλάβουν είναι ότι όλοι είμαστε ίσοι και πως το κάθε τι διαφορετικό δεν είναι κακό για τον εαυτό μας.

**ΑΝΑΛΥΤΙΚΗ ΠΕΡΙΓΡΑΦΗ ΜΑΘΗΜΜΑΤΟΣ 5ου**

Μέσω της εργασίας που θα πραγματοποιηθεί τα παιδιά θα κατανοήσουν ακόμη καλύτερα ότι θα πρέπει να φερόμαστε στους άλλους όπως θα μας άρεσε να μας φέρονται, άσχετα με την εμφάνιση και τον πολιτισμό τους. Να μην τους κρίνουμε πριν τους γνωρίσουμε μόνο και μόνο από την εμφάνιση τους . Ο καθένας μόνος του και όλοι μαζί πρέπει και μπορούμε να πούμε «ΌΧΙ» στον ρατσισμό και να προσπαθήσουμε, αν όχι να τον σταματήσουμε, να ανακόψουμε την πορεία του. Με την δημιουργία της ημερίδας προσπαθούμε να δούμε αν τα παιδιά συνεργάζονται αρμονικά σε ένα ομαδικό κλίμα χωρίς τραμπουκισμούς και επιθετικές συμπεριφορές για να πετύχουν έναν όμορφο σκοπό και να δείξουν στους υπολοίπους όλα όσα διδάχθηκαν μέσω του προγράμματος αυτό το διάστημα .

**ΑΞΙΟΛΟΓΗΣΗ ΤΟΥ ΠΡΟΓΡΑΜΜΜΑΤΟΣ**

# Τα αποτελέσματα του προγράμματος «Βία και Επιθετικότητα στον Αθλητισμό και στην καθημερινότητα. Ενημέρωση , Αθλητική Παιδεία και Φιλοσοφία» » θα ξεκινήσουν να γίνονται ορατά με το πέρας του 3ου μαθήματος αφού το πρόγραμμα περιέχει πρακτική εφαρμογή των όσων έχουν διδαχθεί στα προηγούμενα μαθήματα καθώς και η παρακολούθηση του αγώνα όπου θα ήρθαν αντιμέτωποι με πολλά από αυτά που συζητήθηκαν ήδη . Στο τέλος κάθε μαθήματος υπάρχουν εργασίες όπου οι μαθητές μπορούν και εφαρμόζουν αυτά που έχουν διδαχθεί την ώρα του συγκεκριμένου μαθήματος και έτσι με αυτό τον τρόπο να περάσουν τις πληροφορίες που δέχθηκαν στην εργασία τους . Η μέθοδος λοιπόν αξιολόγησης του προγράμματος αυτού γίνεται μέσα από τις εργασίες κατά τις οποίες οι συμμετέχοντες έμμεσα εξετάζονται στα θέματα που έχουν μόλις διδαχθεί με πρακτικό τρόπο καθώς εμείς τις εξετάζουμε πάντα όταν μα τις παρουσιάζουν. Ακόμη ένας τρόπος αξιολόγησης του προγράμματος αποτελεί η συζήτηση που γίνεται μεταξύ των συμμετεχόντων και του καθηγητή στα μαθήματα. Εκεί μπορούν να διατυπωθούν οι απόψεις τους και να συζητηθούν από όλους .Τέλος με την οργάνωση της ημερίδας γίνονται πράξη των όσων έχουν διατυπωθεί στα μαθήματα αλλά και η ενημέρωση των υπολοίπων όπου είναι και ο απώτερος σκοπός του προγράμματος μας. Θα πρέπει πρώτα από όλους οι σύλλογοι και οι κυβερνήσεις να αντιδράσουν και να κάνουν κάτι για την επιθετικότητα στα σπορ γιατί κάθε χρόνο εκατοντάδες άνθρωποι τραυματίζονται ή πεθαίνουν από τη βία στα γήπεδα και αυτό που πρέπει όλοι να θυμόμαστε είναι το εξής : Διάλεξε τους φίλους σου ανάλογα με τον χαρακτήρα τους χωρις να έχεις στο νου κανένα άλλο κριτήριο . Η βία και η επιθετικότητα μόνο προβλήματα μπορούν να προκαλέσουν στον αθλητισμό αλλά και στη ζωή μας. Με επιθετικές συμπεριφορές αυτό που καταφέρνουμε είναι μόνον η καταστροφή του αθλητισμού αλλά και των συνανθρώπων μας .